# Apkalpošana un tīrīšana

- Pirms elektroinstrumenta apkopes vai apkalpošanas izvelciet tā elektrokabeļa kontaktdakšu no barojošā elektrotīkla kontaktligzdas.

- Lai elektroinstruments darbotos droši un bez atteikumiem, regulāri tīriet tā korpusu un ventilācijas atveres.

Ja nepieciešams nomainīt instrumenta elektrokabeli, tas jāveic firmas Bosch elektroinstrumentu servisa centrā vai pilnvarotā Bosch elektroinstrumentu remonta darbnīcā, jo tikai tā ir iespējams saglabāt vajadzīgo darba drošības līmeni.

## Savienojošās šļūtenes nomaiņa (skatīt attēlu I)

Lai noņemtu savienojošo šļūteni (18), atskrūvējiet šļūtenes spailes (25) skrūvi ar skrūvgriezi un izceliet šļūtenes spaili (25) ar savienojošo šļūteni (18). Noņemiet šļūtenes spaili (25). No otra savienojošās šļūtenes gala (18) izvelciet iekšējo korpusu (26) šļūtenes stiprinājumam (27). Stingri turiet iekšējo korpusu (26) un izskrūvējiet savienojošo šļūteni (18).

Lai ievietotu jaunu savienojošo šļūteni (18), stingri turiet iekšējo korpusu (26) un ieskrūvējiet jauno savienojošo šļūteni (18) līdz atdurei. Uzstādiet šļūtenes spaili (25) otrā savienojošās šļūtenes (18) pusē. Novietojiet skrūves galvu tā, lai ar skrūvgriezi bez piepūles varētu pievilkt šļūtenes spaili (25) aiz slīpēšanas galvas (10) par aptuveni 2 Nm pievilkšanas momentu.