# Održavanje i čišćenje

- Prije svih radova na električnom alatu izvucite mrežni utikač iz utičnice.

- Električni alat i otvore za hlađenje održavajte čistima kako bi se moglo dobro i sigurno raditi.

Ako je potrebna zamjena priključnog kabela, tada je treba provesti u Bosch servisu ili u ovlaštenom servisu za Bosch električne alate kako bi se izbjeglo ugrožavanje sigurnosti.

## Zamjena spojnog crijeva (vidjeti sliku I)

Za skidanje spojnog crijeva (18) otpustite vijak stezaljke crijeva (25) odvijačem i podignite stezaljku crijeva (25) sa spojnim crijevom (18). Skinite stezaljku crijeva (25). Na drugom kraju spojnog crijeva (18) izvucite unutarnje kućište (26) pričvršćenja crijeva (27). Čvrsto držite unutarnje kućište (26) i odvrnite spojno crijevo (18).

Za umetanje novog spojnog crijeva (18) čvrsto držite unutarnje kućište (26) i uvrnite novo spojno crijevo (18) do graničnika. Montirajte stezaljku crijeva (25) na drugoj strani spojnog crijeva (18). Pozicionirajte glavu vijka tako da odvijačem možete pritegnuti stezaljku crijeva (25) bez napora na brusnoj glavi (10) zakretnim momentom od oko 2 Nm.