# Odsesavanje prahu/ostružkov

Prah brušenih materialov je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Nekatere vrste prahu veljajo za rakotvorne.

- Če je mogoče, uporabljajte sistem za odsesavanje prahu, ki je primeren za vrsto materiala.
- Poskrbite za dobro zračenje delovnega mesta.
- Vedno nosite zaščitno masko s filtrskim razredom P2.

## Priklop sistema za odsesavanje prahu (glejte sliko E)

Izberite eno od obeh možnosti namestitve, ki ustreza uporabljenemu sesalniku za prah:

- Cev za odsesavanje (21) namestite na izpihovalni nastavek (5) na držalu (6), da se zaskoči. Cev za odsesavanje (21) priključite na sesalnik za prah.
- Adapter (22) namestite na izpihovalni nastavek (5), da se zaskoči. Šobo (23) sesalnika za prah vstavite v adapter (22).

Sesalnik za prah mora biti primeren za obdelovanec.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.

Za večje površine uporabite sesalnik za prah GAS 35 L/M AFC ali GAS 55 M AFC, ki zagotavljata potrebno neprekinjeno zmogljivost sesanja.

Pri delih, ki jih opravljate na navpičnih površinah, morate električno orodje držati tako, da je odsesovalna cev usmerjena navzdol.

## Montaža/demontaža sponke za cev/kabel (glejte sliko F)

Namestite sponko za cev/kabel (24) čez cev za odsesavanje (21). Namestite omrežni kabel v utor za kabel sponke za cev/kabel.

Za demontažo povlecite sponko za cev/kabel (24) s cevi za odsesavanje (21) in izvlecite omrežni kabel iz sponke za cev/kabel.