# Sigurnosne napomene za brusilice

- Koristite električni alat samo za suho brušenje. Prodiranje vode u električni alat povećava opasnost od električnog udara.

- Pozor opasnost od požara! Izbjegavajte pregrijavanje materijala za brušenje i brusilice. Prije radnih stanki ispraznite spremnik za prašinu. Brusna prašina u vrećici za prašinu, mikrofiltru, papirnatoj vrećici (ili u filtarskoj vrećici odn. filtru usisavača) može se sama zapaliti u nepovoljnim uvjetima. Posebna opasnost postoji ako je brusna prašina pomiješana s ostacima laka, poliuretana ili drugim kemijskim tvarima i ako je materijal za brušenje vruć nakon dugog rada.

- Prije odlaganja električnog alata pričekajte da se zaustavi.

- Osigurajte izradak. Izradak stegnut pomoću stezne naprave ili škripca sigurnije će se držati nego s vašom rukom.

- Električni alat čvrsto držite s obje ruke i zauzmite siguran i stabilan položaj tijela. S električnim alatom ćete sigurnije raditi ako ga budete držali s obje ruke.

- Priključite električni alat na propisno uzemljenu električnu mrežu. Utičnica i produžni kabel moraju imati tehnički ispravan zaštitni vodič.