# Υποδείξεις εργασίας

- Βγάζετε το φις από την πρίζα πριν από οποια‌δήποτε εργασία στο ηλεκτρικό εργαλείο.

- Περιμένετε, μέχρι να ακινητοποιηθεί το ηλεκτρικό εργαλείο, προτού το εναποθέσετε.

- Μην εναποθέτετε το ηλεκτρικό εργαλείο στα πλάγια. Ο δίσκος λείανσης θα μπορούσε έτσι να παραμορφωθεί μόνιμα.

- Το ηλεκτρικό εργαλείο δεν είναι κατάλληλο για λειτουργία ως σταθερό εργαλείο. Δεν επιτρέπεται π.χ. να σφιχτεί σε μια μέγγενη ή να στερεωθεί πάνω σε έναν πάγκο εργασίας.

##

Θέστε το ηλεκτρικό εργαλείο σε λειτουργία, ακουμπήστε το με όλη την επιφάνεια λείανσης επάνω στην υπό κατεργασία επιφάνεια και μετακινείτε το επάνω στο υπό κατεργασία τεμάχιο ασκώντας μέτρια πίεση.

Η αφαίρεση υλικού και η εμφάνιση της λειασμένης επιφάνειας εξαρτώνται κυρίως από την επιλογή του φύλλου λείανσης, την προεπιλεγμένη βαθμίδα αριθμού στροφών και τη δύναμη προσπίεσης.

Μόνο άψογα φύλλα λείανσης έχουν καλή λειαν‌τική απόδοση και προστατεύουν το ηλεκτρικό εργαλείο.

Η διάρκεια ζωής των φύλλων λείανσης αυξάνεται όταν εργάζεσθε ασκώντας ομοιόμορφη πίεση.

Η υπερβολική αύξηση της πίεσης δεν οδηγεί σε αύξηση της αφαίρεσης υλικού αλλά σε ισχυρό‌τερη φθορά του ηλεκτρικού εργαλείου και του φύλλου λείανσης.

Μη χρησιμοποιείτε πλέον ένα φύλλο λείανσης, με το οποίο έγινε επεξεργασία μετάλλου, για άλλα υλικά.

Χρησιμοποιείτε μόνο τα γνήσια εξαρτήματα λείανσης Bosch.

##

Χάρη στον αποσπώμενο τομέα βούρτσας μπορείτε να μειώσετε την πλευρική απόσταση μεταξύ τοίχου/οροφής και δίσκου λείανσης.

- Κρατήστε την ασφάλιση (11) του τομέα βούρτσας (17) πατημένη.
- Στρέψτε τον τομέα βούρτσας (17) προς τα εμπρός και αφαιρέστε τον.
- Για την τοποθέτηση αγκιστρώστε τον τομέα βούρτσας (17) στην αντίθετη πλευρά της ασφάλισης (11) και στρέψτε τον προς την κεφαλή λείανσης (10), μέχρι να ασφαλίσει.

##

Ανάλογα με το ύψος της υποπίεσης μπορεί να μειωθεί το αισθητό βάρος του εργαλείου.

Ανάλογα με τον σκοπό χρήσης μπορείτε να αλλάξετε ανάμεσα σε διάφορους τρόπους λειτουργίας ροής αέρα. Γυρίστε τον μοχλό ρύθμισης της δύναμης αναρρόφησης (12) σε μια από τις 3 θέσεις.

Θέση του διακόπτη | Τύπος ροής αέρα | Χρήση
--- | --- | ---
| ① εξωτερική ροή αέρα | Ιδανική για λείανση τοίχων με μεγάλη ταχύτητα λείανσης και χωρίς υποπίεση
| ② μικτή εξωτερική και εσωτερική ροή αέρα | Μεσαία απόδοση λείανσης με δράση υποπίεσης
| ③ μικτή εξωτερική και εσωτερική ροή αέρα | Ιδανική για λείανση οροφής, με χαμηλή ταχύτητα λείανσης, αλλά με υψηλή υποπίεση (δύναμη αναρρόφησης) για ένα μικρό αισθητό βάρος

##

Μπορείτε να ρυθμίσετε την ισχύ αναρρόφησης έτσι, ώστε να έχετε την προτιμώμενη εξισορρόπηση ανάμεσα στην ταχύτητα λείανσης και στην ισχύ αναρρόφησης. Η ρύθμιση μπορεί να πραγματοποιηθεί μόνο, όταν η εσωτερική ροή του αέρα είναι ενεργοποιημένη (θέση ③ στον πιο πάνω πίνακα).

Προσαρμόστε την ισχύ αναρρόφησης με τον τροχίσκο ρύθμισης (1):

- 1−5: Χαμηλή έως υψηλή δύναμη αναρρόφησης, κατάλληλη για λείανση οροφών
- 6: Μέγιστη δύναμη αναρρόφησης, κατάλληλη για λείανση τοίχων

Αρχίστε με μια χαμηλή ισχύ αναρρόφησης (θέση 1) και αυξήστε την αργά, μέχρι να επιτευχθεί μια αισθητή δύναμη προσπίεσης.

Μια υψηλή ισχύς αναρρόφησης καθιστά δυνατή την ξεκούραστη λείανση σε οροφές και τοίχους. Μια πολύ δυνατά ρυθμισμένη ισχύς αναρρόφησης μπορεί να οδηγήσει σε κραδασμό του ηλεκτρικού εργαλείου και να επιδεινωθεί η συμπεριφορά οδήγησης.