# Usisavanje prašine/strugotina

Prašine materijala mogu biti štetne po zdravlje. Dodirivanje ili udisanje prašine može uzrokovati alergijske reakcije i/ili bolesti dišnih puteva korisnika električnog alata ili osoba koje se nalaze u blizini.
Određene prašine smatraju se kancerogenima.

- Po mogućnosti koristite uređaj za usisavanje prašine prikladan za materijal.
- Pobrinite se za dobro prozračivanje radnoga mjesta.
- Uvijek nosite zaštitnu masku s klasom filtra P2.

## Priključivanje uređaja za usisavanja prašine (vidjeti sliku E)

Ovisno o korištenom usisavaču, odaberite jednu od dvije mogućnosti priključivanja:

- Utaknite usisno crijevo (21) u nastavak za ispuhivanje (5) na dijelu ručke (6) i uglavite ga. Spojite usisno crijevo (21) s usisavačem.
- Utaknite adapter (22) u nastavak za ispuhivanje (5) i uglavite ga. Utaknite sapnicu (23) usisavača u adapter (22).

Usisavač mora biti prikladan za obrađivani materijal.

Kod usisavanja suhe prašine ili prašine koja je posebno opasna za zdravlje i kancerogena, treba koristiti specijalni usisavač.

Za velike površine upotrebljavajte usisavač GAS 35 L/M AFC ili GAS 55 M AFC jer oni osiguravaju potrebnu stalnu usisnu snagu.

Pri radu na okomitim površinama električni alat držite tako da je usisno crijevo okrenuto prema dolje.

## Montaža/demontaža spojnice crijeva/kabela (vidjeti sliku F)

Stavite spojnicu crijeva/kabela (24) preko usisnog crijeva (21). Utaknite mrežni kabel u kabelski utor spojnice crijeva/kabela.

Za demontažu skinite spojnicu crijeva/kabela (24) s usisnog crijeva (21) i izvucite mrežni kabel iz spojnice crijeva/kabela.