# Tööjuhised

- Enne mistahes tööde teostamist elektrilise tööriista kallal tõmmake pistik pistikupesast välja.

- Enne käestpanekut oodake, kuni elektriline tööriist on seiskunud.

- Ärge pange elektrilist tööriista külili maha. Nii võite lihvtaldriku pöördumatult deformeerida.

- Elektriline tööriist ei sobi statsionaarseks tööks. Seda ei tohi kinnitada näiteks kruustangide vahele ega tööpingi külge.

##

Lülitage elektriline tööriist sisse, asetage see kogu lihvimis‌pinnaga töödeldavale aluspinnale liigutage seda mõõduka survega mööda töödeldavat detaili.

Materjalieemaldusjõudluse ja lihvimistulemuse puhul on määravaks põhiliselt lihvpaberi valik, eelvalitud pöörlemiskiirusaste ja rakendatav surve.

Ainult laitmatu kvaliteediga lihvlehed tagavad hea lihvimisjõudluse ja säästavad elektrilist tööriista.

Lihvlehtede kasutusea pikendamiseks töötage ühtlase survega.

Surve liigne suurendamine ei suurenda lihvimisjõudlust, vaid kulutab kiiremini elektrilist tööriista ja lihvlehte.

Ärge kasutage lihvlehte, millega on metalli töödeldud, teiste materjalide jaoks.

Kasutage ainult originaalseid Bosch-lihvimistarvikuid.

##

Tänu äravõetavale harjasegmendile saate seina/lae ja lihvtaldriku vahelist külgvahet vähendada.

- Hoidke (11) harjasegmendi (17) lukustust allavajutatuna.
- Pöörake harjasegment (17) ette ja võtke see ära.
- Paigaldamiseks haakige harjasegment (17) lukustuse vastaskülje (11) külge ja pöörake seda lihvpea (10) suunas kuni see kuuldavalt fikseerub.

##

Vastavalt alarõhu kõrgusele saab tajutavat tööriistaraskust vähendada.

Vastavalt kasutuseesmärgile saate ümber lülitada erinevatele õhuvoo töörežiimidele. Keerake imijõu seadistushoob (12) ühte 3 asendist.

Lüliti asend | Õhuvoo liik | Kasutamine
--- | --- | ---
| ① välimine õhuvool | ideaalne seinte lihvimiseks kõrge lihvimiskiirusega ja ilma alarõhuta
| ② sisemise ja välimise õhuvoo segu | keskmine lihvimisjõudlus alarõhumõjuga
| ③ sisemise ja välimise õhuvoo segu | ideaalne lagede lihvimiseks, madala lihvimiskiirusega, aga madalama tajutava raskuse jaoks kõrge alarõhuga (imijõud)

##

Saate kinniimemisvõime seada nii, et saavutate teie poolt eelistatud lihvimiskiiruse ja imemisvõimsuse vahelise tasakaalu. Reguleerimine saab toimuda ainult aktiveeritud sisemise õhuvoolu korral (positsioon ③ eelpooltoodud tabelis).

Sobitage kinniimemisvõime seaderattaga (1):

- 1−5: madal kuni kõrge imemisjõud, sobib lagede lihvimiseks
- 6: kõrgeim imemisjõud, sobib seinte lihvimiseks

Alustage madalama kinniimemisvõimega (asend 1) ja suurendage seda aeglaselt, kuni seadub tuntav pindsurve.

Kõrge kinniimemisvõime võimaldab lagede ja seinte väheväsitavat lihvimist. Liiga kõrgeks seatud kinniimemisvõime võib põhjustada elektrilise tööriista rappumist ja halvendada juhtimiskäitumist.