# Αναρρόφηση σκόνης/ροκανιδιών

Οι σκόνες των υλικών μπορεί να είναι ανθυγιεινές. Η επαφή με τη σκόνη ή/και η εισ‌πνοή της μπορεί να προκαλέσει αλλεργικές αντιδράσεις ή/και ασθένειες των αναπνευστικών οδών του χρήστη ή τυχόν παρευρισκομένων ατόμων.
Ορισμένες σκόνες θεωρούνται καρκινογόνες.

- Χρησιμοποιείτε κατά το δυνατό για το εκάστοτε υλικό την κατάλληλη αναρρόφηση.
- Φροντίζετε για τον καλό αερισμό του χώρου εργασίας.
- Φοράτε πάντοτε μια μάσκα προστασίας με κατηγορία φίλτρου P2.

## Σύνδεση της αναρρόφησης σκόνης (βλέπε εικόνα E)

Ανάλογα με τον χρησιμοποιούμενο απορροφητήρας σκόνης, επιλέξτε μία από τις δύο δυνατότητες σύνδεσης:

- Τοποθετήστε τον εύκαμπτο σωλήνα αναρρόφησης (21) στο στόμιο ξεφυσήματος (5) στη λαβή (6) και αφήστε τον να ασφαλίσει. Συνδέστε τον εύκαμπτο σωλήνα αναρρόφησης (21) με έναν απορροφητήρα σκόνης.
- Τοποθετήστε τον προσαρμογέα (22) στο στόμιο ξεφυσήματος (5) και αφήστε τον να ασφαλίσει. Τοποθετήστε το ακροφύσιο (23) του απορροφητήρα σκόνης στον προσαρμογέα (22).

Ο απορροφητήρας σκόνης πρέπει να είναι κα‌τάλ‌ληλος για το εκάστοτε επεξεργαζόμενο κομμάτι.

Για την αναρρόφηση ιδιαίτερα ανθυγιεινής, καρκινογόνου ή ξηρής σκόνης πρέπει να χρη‌σιμο‌ποιείτε ειδικούς απορροφητήρες σκόνης.

Για μεγάλες επιφάνειες χρησιμοποιείτε τον απορροφητήρα GAS 35 L/M AFC ή GAS 55 M AFC, επειδή αυτοί εξασφαλίζουν την απαραίτητη συνεχή ισχύ αναρρόφησης.

Όταν εργάζεστε σε κάθετες επιφάνειες να κρα‌τάτε το ηλεκτρικό εργαλείο κατά τέτοιο τρόπο, ώστε ο σωλήνας αναρρόφησης να δείχνει προς τα κάτω.

## Συναρμολόγηση/αποσυναρμολόγηση κλιπ εύκαμπτου σωλήνα/κλιπ καλωδίου (βλέπε εικόνα F)

Περάστε το κλιπ εύκαμπτου σωλήνα/κλιπ καλωδίου (24) πάνω στον εύκαμπτο σωλήνα αναρρόφησης (21). Τοποθετήστε το ηλεκτρικό καλώδιο στο αυλάκι καλωδίου του κλιπ εύκαμπτου σωλήνα/κλιπ καλωδίου.

Για την αποσυναρμολόγηση αφαιρέστε το κλιπ εύκαμπτου σωλήνα/κλιπ καλωδίου (24) από τον εύκαμπτο σωλήνα αναρρόφησης (21) και τραβήξτε το ηλεκτρικό καλώδιο έξω από το κλιπ εύκαμπτου σωλήνα/κλιπ καλωδίου.