# Upute za rad

- Prije svih radova na električnom alatu izvucite mrežni utikač iz utičnice.

- Prije odlaganja električnog alata pričekajte da se zaustavi.

- Ne odložite električni alat na stranu. Brusni tanjur bi se mogao trajno deformirati.

- Električni alat nije prikladan za stacionarni rad. Ne smije se npr. pritegnuti u škripcu ili učvrstiti na radni stol.

##

Uključite električni alat, stavite ga s čitavom brusnom površinom na obrađivanu podlogu i uz umjereni pritisak pomičite ga po izratku.

Učinak skidanja materijala i slika brušenja u biti se određuje izborom brusnog lista koji određuje prethodno odabrani stupanj broja okretaja i pritisak.

Samo besprijekorni brusni listovi daju dobar uči‌nak brušenja i čuvaju električni alat.

Pazite na jednolični pritisak kako bi se produljio vijek trajanja brusnih listova.

Prekomjernim povećanjem pritiska ne povećava se učinak brušenja, nego dolazi do jačeg trošenja električnog alata i brusnog lista.

Brusni list kojim je obrađivan metal ne koristite više za obradu drugih materijala.

Koristite samo originalni Bosch pribor za brušenje.

##

Zbog skidivog četkastog segmenta možete smanjiti bočni razmak između zida/stropa i brusnog tanjura.

- Pritisnite i držite blokadu (11) četkastog segmenta (17).
- Zakrenite četkasti segment (17) prema naprijed i skinite ga.
- Za umetanje objesite četkasti segment (17) na suprotnoj strani blokade (11) i zakrećite ga do brusne glave (10) sve dok se ne uglavi.

##

Ovisno o visini podtlaka može se smanjiti težina alata.

Ovisno o svrsi uporabe možete se prebacivati između različitih načina rada strujanja zraka. Okrenite polugu za namještanje usisne snage (12) u jedan od 3 položaja.

Položaj prekidača | Vrsta strujanja zraka | Upotreba
--- | --- | ---
| ① vanjsko strujanje zraka | Idealno za brušenje zidova velikom brzinom brušenja i bez podtlaka
| ② mješovito vanjsko i unutarnje strujanje zraka | Srednji učinak brušenja s djelovanjem podtlaka
| ③ mješovito vanjsko i unutarnje strujanje zraka | Idealno za brušenje stropova manjom brzinom brušenja, ali s velikom podtlakom (usisna snaga) za malu težinu

##

Može namjestiti usisnu snagu tako da postignete željenu ravnotežu između brzine brušenja i učinka usisavanja. Možete regulirati samo kada je aktivirano unutarnje strujanje zraka (položaj ③ u gornjoj tablici).

Prilagodite usisnu snagu kotačićem za namještanje (1):

- 1−5: mala do visoka usisna snaga, prikladna za brušenje stropova
- 6: maksimalna usisna snaga, prikladna za brušenje zidova

Počnite s malom usisnom snagom (položaj 1) i polako je povećavajte sve dok ne namjestite osjetni pritisak.

Velika usisna snaga omogućuje brušenje na stropovima i zidovima bez zamaranja. Prejako namještena usisna snaga može uzrokovati vibriranje električnog alata i pogoršati ponašanje pri vođenju.