# Putekļu un skaidu uzsūkšana

Materiālu putekļi var būt kaitīgi veselībai. Pieskaršanās šādiem putekļiem vai to ieelpošana var izraisīt alerģiskas reakcijas vai elpošanas ceļu saslimšanu elektroinstrumenta lietotājam vai darba vietai tuvumā esošajām personām.
Atsevišķi putekļu veidi uzskatāmi par vēža izraisītājiem.

- Pielietojiet apstrādājamajam materiālam vispiemērotāko putekļu uzsūkšanas metodi.
- Darba vietai jābūt labi ventilējamai.
- Vienmēr izmantojiet masku elpošanas ceļu aizsardzībai ar filtrēšanas klasi P2.

## Putekļu nosūkšanas ierīces pievienošana (skatīt attēlu E)

Atkarībā no izmantojamā vakuumsūcēja, izmantojiet vienu no abām pieslēgšanas iespējām:

- Ievietojiet uzsūkšanas šļūteni (21) uzsūkšanas īscaurulē (5) uz roktura daļas (6). Pievienojiet uzsūkšanas šļūteni (21) vakuumsūcējam.
- Ievietojiet adapteri (22) uzsūkšanas īscaurulē (5) un ļaujiet tam nofiksēties. Ievietojiet vakuumsūcēja sprauslu (23) adapterī (22).

Putekļsūcējam jābūt piemērotam, lai sūktu apstrādājamā materiāla putekļus.

Veselībai īpaši kaitīgus, kancerogēnus vai sausus putekļus savāciet ar speciālu putekļsūcēju.

Lielām virsmām izmantojiet uzsūkšanas ierīci GAS 35 L/M AFC vai GAS 55 L/M AFC, jo tās nodrošina nepieciešamo nepārtraukto uzsūkšanas jaudu.

Apstrādājot vertikālas virsmas, turiet elektro‌instrumentu tā, lai nosūkšanas šļūtene būtu vērsta lejup.

## Šļūtenes/kabeļa klipša montāža/demontāža (skat. attēlu F)

Uzlieciet šļūtenes/kabeļa klipsi (24) virs nosūkšanas šļūtenes (21). Ievietojiet tīkla kabeli šļūtenes/kabeļa klipša gropē.

Lai veiktu demontāžu, noņemiet šļūtenes/kabeļa klipsi (24) no nosūkšanas šļūtenes (21) un izņemiet tīkla kabeli no šļūtenes/kabeļa klipša.