# Upozornenia týkajúce sa prác

- Pred všetkými prácami na elektrickom náradí vytiahnite sieťovú zástrčku zo zásuvky.

- Počkajte na úplné zastavenie elektrického náradia, až potom ho odložte.

- Elektrické náradie nepoložte na bok. Brúsny tanier by sa mohol trvale zdeformovať.

- Elektrické náradie nie je vhodné na stacionárnu prevádzku. Nesmie sa napríklad upínať do zveráka alebo upevňovať na pracovnom stole.

##

Zapnite ručné elektrické náradie, položte ho celou brúsnou plochou na obrábaný podklad a miernym prítlakom ním pohybujte po obrobku.

Úber a kvalita brúsenej plochy sú v zásadnej miere závislé od výberu brúsneho listu, od nastaveného stupňa otáčok a od prítlaku.

Dobrý brúsny výkon a šetrenie ručného elektrického náradia môžete dosiahnuť len pomocou bezchybných brúsnych listov.

Dbajte na rovnomerný prítlak, aby ste zvýšili životnosť brúsnych listov.

Nadmierne zvýšenie prítlaku nemá za následok zvýšenie brúsneho výkonu, vedie len k zvýšenému opotrebovaniu ručného elektrického náradia a brúsneho listu.

Brúsny list, ktorý ste použili na brúsenie kovového materiálu, už nepoužívajte na brúsenie iných materiálov.

Používajte len originálne brúsne príslušenstvo Bosch.

##

Pomocou odoberateľného kefového segmentu môžete zmenšiť vzdialenosť medzi stenou/stropom a brúsnym tanierom.

- Podržte aretáciu (11) kefového segmentu (17) stlačené.
- Otočte kefový segment (17) dopredu a odoberte ho.
- Pri vkladaní zaveste kefový segment (17) na protiľahlej strane aretácie (11) a otočte ho k brúsnej hlave (10) tak, aby zaskočil.

##

Podľa výšky podtlaku možno znížiť pocitovú hmotnosť náradia.

Podľa účelu použitia môžete prepínať medzi rôznymi pracovnými režimami prúdu vzduchu. Otočte nastavovaciu páčku nasávacej sily (12) do jednej z 3 polôh.

Poloha spínača | Druh prúdu vzduchu | Použitie
--- | --- | ---
| ① externý prúd vzduchu | Ideálny na brúsenie stien s vysokou rýchlosťou brúsenia a bez podtlaku
| ② kombinovaný externý a interný prúd vzduchu | Stredný brúsny výkon s pôsobením podtlaku
| ③ kombinovaný externý a interný prúd vzduchu | Ideálny na brúsenie stropov s nízkou rýchlosťou brúsenia, ale vysokým podtlakom (nasávacia sila) kvôli nízkej pocitovej hmotnosti

##

Nasávací výkon môžete nastaviť tak, že dosiahnete vami uprednostňovanú rovnováhu medzi rýchlosťou brúsenia a nasávacím výkonom. Regulácia prebieha iba vtedy, keď je aktivovaný vnútorný prúd vzduchu (poloha ③ v tabuľke vyššie).

Nasávací výkon prispôsobte nastavovacím kolieskom (1):

- 1−5: malá až veľká sacia sila, vhodné na brúsenie stropov
- 6: najväčšia sacia sila, vhodná na brúsenie stien

Začnite nízkym nasávacím výkonom (poloha 1) a pomaly ho zvyšujte, kým sa nenastaví citeľný prítlak.

Vysoký nasávací výkon umožňuje brúsenie stropov a stien bez veľkej únavy. Príliš vysoko nastavený nasávací výkon môže spôsobiť vibrovanie elektrického náradia a zhoršiť ovládanie.