# Dulkių, pjuvenų ir drožlių nusiurbimas

Medžiagos dulkės gali būti kenksmingos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Tam tikros dulkės yra vėžį sukeliančios dulkės.

- Jei yra galimybė, naudokite apdirbamai medžiagai tinkančią dulkių nusiurbimo įrangą.
- Pasirūpinkite geru darbo vietos vėdinimu.
- Visada dėvėkite kvėpavimo takų apsauginę kaukę su P2 klasės filtru.

## Dulkių nusiurbimo įrangos prijungimas (žr. E pav.)

Priklausomai nuo naudojamo dulkių siurblio, pasirinkite vieną iš dviejų prijungimo galimybių:

- Nusiurbimo žarną (21) įstatykite į nusiurbimo atvamzdį (5), esantį ant laikymo dalies (6); žarna turi užsifiksuoti.Nusiurbimo žarną (21) sujunkite su dulkių siurbliu.
- Įstatykite adapterį (22) į išleidimo atvamzdį (5); adapteris turi užsifiksuoti. Dulkių siurblio antgalį (23) įstatykite į adapterį (22).

Dulkių siurblys turi būti pritaikytas apdirbamo ruošinio pjuvenoms, drožlėms ir dulkėms nu‌siurb‌ti.

Sveikatai ypač pavojingoms, vėžį suke‌lian‌čioms, sausoms dulkėms nusiurbti būtina naudoti spe‌cialų dulkių siurblį.

Dideliems paviršiams naudokite siurblį GAS 35 L/M AFC arba GAS 55 M AFC, nes jie užtikrina būtiną nuolatinę siurbimo galią.

Apdorodami vertikalius paviršius, elektrinį įrankį laikykite taip, kad nusiurbimo žarna būtų nukreipta žemyn.

## Žarnos/laido tvirtinimo juostelės montavimas/išmontavimas (žr. F pav.)

Žarnos/laido tvirtinimo juostelę (24) užmaukite ant nusiurbimo žarnos (21). Maitinimo laidą įstatykite į žarnos/laido tvirtinimo juostelės kabelio griovelį.

Norėdami išmontuoti, numaukite žarnos/laido tvirtinimo juostelę (24) nuo nusiurbimo žarnos (21) ir ištraukite maitinimo laidą iš žarnos/laido tvirtinimo juostelės.