# Karbantartás és tisztítás

- Az elektromos kéziszerszámon végzendő bármely munka megkezdése előtt húzza ki a csatlakozó dugót a dugaszolóaljzatból.

- Tartsa mindig tisztán az elektromos kéziszer‌szá‌mot és annak szellőzőnyílásait, hogy jól és bizton‌ságosan dolgozhasson.

Ha a csatlakozó vezetéket ki kell cserélni, akkor a cserével csak a magát a Bosch céget, vagy egy Bosch elektromos kéziszerszám-műhely ügyfélszolgálatát szabad megbízni, nehogy a biztonságra veszélyes szituáció lépjen fel.

## Az összekötő tömlő kicserélése (lásd a I ábrát)

A (18) összekötő tömlő eltávolításához lazítsa ki egy csavarhúzóval a (25) tömlőbilincs csavarját és emeje ki a (25) tömlőbilincset a (18) összekötő tömlővel együtt. Vegye le a (25) tömlőbilincset. A (18) összekötő másik végénél fogva húzza ki a (27) tömlő rögzítés (26) belső házát. Tartsa szilárdan fogva a (26) belső házat és forgassa ki belőle a (18) összekötő tömlőt.

Egy új (18) összekötő tömlő behelyezéséhez tatrsa szilárdan fogva a (26) belső házat és forgassa bele ütközésig a (18) összekötő tömlőt. Szerelje fel a (25) tömlőbilincset a (18) összekötő tömlő másik oldalára. Állítsa be úgy a csavarfejet hogy a (25) tömlőbilincset a (10) csiszolófejen egy csavarhúzóval körülbelül 2 Nm forgatónyomatékkal minden erőfeszítés nélkül meg tudja szorítani.